**D I S P O Z I Ț I A NR. 882**

**din 25 noiembrie 2020**

privind încetarea detașării domnului VEREȘ VIRGIL-IOAN

Președintele Consiliului Județean Cluj,

Având în vedere referatul Direcției Generale Buget-Finanțe, Resurse Umane nr. 38588/ 25.11.2020 prin care se supune aprobării încetarea detașării domnului VEREȘ VIRGIL-IOAN începând cu data de 01.12.2020;

Având în vedere:

* Dispoziția Președintelui Consiliului Județean Cluj nr. 621/25.06.2020 privind prelungirea detașării domnului VEREȘ VIRGIL-IOAN pe funcția contractuală de Consilier la Serviciul SSM-PSI, Logistic;
* Adresa nr. 3443/11.11.2020 a Administrației Bazinale de Apă Someș-Tisa;

În conformitate cu prevederile:

* art. 190 alin. (3) și alin. (4), art. 191 alin. (1) lit. a) și alin. (2) lit. b), art. 505 din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* art. 45 din Legea nr. 53/2003, Codul muncii cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

 **Art. 1. (1)** Cu data de 01.12.2020 încetează detașarea domnului VEREȘ VIRGIL-IOAN pe funcția Consilier, gradul I, gradația 5 la Serviciul SSM-PSI, Logistic.

**(2)** Predarea lucrărilor și bunurilor care au fost încredințate domnului VEREȘ VIRGIL-IOAN în vederea exercitării atribuțiilor de serviciu se va realiza până cel mai târziu în data de 27.11.2020.

 **Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

**a)** 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

**b)** un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane.

**Art. 4.** Prezenta dispoziţie se comunică, prin e-mail, persoaneI nominalizate la art. 1, Direcției Generale Buget-Finanțe, Resurse Umane, precum şi Prefectului Judeţului Cluj.

**CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci